stanford-oval/wikipedia huggingface dataset:
สายพิณ มอร์
ชีวิตวัยเด็ก

สายพิณเกิดและเติบโตที่อำเภอเขาค้อ จังหวัดเพชรบูรณ์ เธอเรียนรู้การทำอาหารจากแม่และป้าของเธอ เธอเติบโตในครอบครัวชาวไร่ที่ยังไม่มีไฟฟ้าใช้จนถึงเมื่อเธออายุได้ 13 ปี เธอเปิดร้านขายก๋วยเตี๋ยวให้กับชาวไร่และเพื่อนนักเรียนในหมู่บ้านขณะที่เธออายุได้ 14 ปี ก่อนจะย้ายไปอยู่ที่ฮ่องกงเพื่อไปทำงานเป็นพี่เลี้ยงเด็กเมื่อเธออายุได้ 18 ปี ซึ่งเป็นครั้งแรกที่เธอได้เห็นเครื่องใช้ไฟฟ้าต่าง ๆ เช่นหม้อหุงข้าว เครื่องดูดฝุ่น เธอทำอาหารให้แก่นายจ้างของเธอ ฝีมือของเธอเริ่มเป็นที่โจษจันในบรรดาครอบครัวที่เช่าอาศัยในอพาร์ตเมนต์เดียวกัน เธอจึงนำเงินเก็บสะสมจากการทำงานเปิดร้านขายของชำซึ่งจำหน่ายอาหารกล่องด้วย
เดินทางสู่สหราชอาณาจักร

สายพิณขายกิจการของเธอที่ฮ่องกงก่อนจะย้ายไปยังเกาะเจอร์ซีย์ที่ซึ่งญาติของเธออาศัยอยู่ เธอยังคงปรุงอาหารไทยจำหน่ายแต่เฉพาะในแวดวงญาติมิตร และเดินทางเข้ากรุงลอนดอนเป็นบางครั้งเพื่อซื้อวัตถุดิบ สายพิณกลับมาที่ฮ่องกงอีกครั้งและพบกับอเล็กซ์ มอร์ ใน ค.ศ. 2001 เธอสมรสกับอเล็กซ์สี่ปีถัดมา ทั้งคู่ตัดสินใจเปิดร้านอาหารไทยแบบข้าวกล่อง ซึ่งเป็นร้านอาหารแห่งแรกของเธอด้วยชื่อว่าตุ๊กตุ๊กไทย (TukTuk Thai)
สายพิณและสามีย้ายไปอยู่ในกรุงลอนดอนใน ค.ศ. 2006 เธอเปิดแผงขายอาหารไทยในตลาดนัดสุดสัปดาห์ย่านบริคเลน ในขณะที่วันธรรมดาเธอใช้บ้านของเธอทำธุรกิจจัดเลี้ยง ใน ค.ศ. 2008 เธอเปิดร้านอาหารชื่อว่าโรซาส์ไทยคาเฟ่ (Rosa's Thai Cafe) ริมถนนฮันบรีในย่านสปิทัลฟีลส์ ชื่อโรซาเป็นชื่อของเจ้าของธุรกิจคนก่อนที่เปิดคาเฟ่ขายอาหารเช้า สายพิณให้เหตุผลในการรักษาชื่อเจ้าของธุรกิจเดิมว่า "ดูขลังดีและตัวอักษรชื่อร้านก็สวย" โรซาส์ไทยคาเฟ่ประสบความสำเร็จเป็นอย่างดีและขยายสาขาไปทั่วกรุงลอนดอน เธอเปิดลาวคาเฟ่ (Lao Cafe) ในย่านคอเวินท์การ์เดินจำหน่ายอาหารลาว ใน ค.ศ. 2017 โรซาส์ไทยคาเฟ่ขยายสาขาออกไปเป็น 8 สาขาในกรุงลอนดอนก่อนที่จะขยายเป็น 22 สาขาทั่วสหราชอาณาจักรใน ค.ศ. 2019
นอกจากนี้เธอยังเขียนคู่มือทำอาหารไทยสองเล่มจากเมนูที่จำหน่ายในร้านด้วย โดยเล่มหนึ่งเป็นเมนูมังสวิรัติทั้งหมด
ในเดือนธันวาคม ค.ศ. 2020 สายพิณและสามีซื้อกิจการร้านอาหารเครือ Andina & Ceviche ในกรุงลอนดอนซึ่งกำลังจะล้มละลาย ซึ่งเป็นร้านอาหารร้านแรกของเธอที่ไม่ได้จำหน่ายอาหารไทยหรือลาว
สารน้ำมากเกิน

| สารน้ำมากเกิน (Hypervolemia)> บัญชีจำแนกและลิงก์ไปภายนอก |
| --- | --- |
ICD-10: E87.7
ICD-9: 276.6
สารน้ำมากเกิน หรือปริมาตรเลือดมาก (อังกฤษ: hypervolemia หรือ fluid overload) เป็นภาวะทางการแพทย์ที่มีของเหลวในเลือดมากเกินไป เป็นภาวะตรงข้ามกับของเหลวในร่างกายพร่อง ปริมาตรของเหลวที่เกินในหลอดเลือดเกิดขึ้นจากปริมาณโซเดียมรวมของร่างกายเพิ่มขึ้น จึงทำให้น้ำในร่างกายนอกเซลล์เพิ่มขึ้นตามไปด้วย กลไกมักมาจากกลไกควบคุมการจัดการโซเดียมบกพร่องไป เช่น ภาวะหัวใจวาย ไตวายและตับวาย หรืออาจเกิดจากการรับโซเดียมจากอาหารมากเกินไป การให้สารละลายเข้าหลอดเลือดดำและการถ่ายเลือด ยารักษาโรค หรือสารสีทึบรังสี (contrast dye) ที่ใช้ในการวินิจฉัย
สารก่อมะเร็ง

สัญลักษณ์เตือน
"สารเคมีนี้อาจเป็นสารก่อมะเร็ง"
สารก่อมะเร็ง (อังกฤษ: carcinogen) หมายถึง สาร วัตถุ นิวไคลด์กัมมันตรังสี หรือการแผ่รังสีใดๆ ที่เป็นตัวกระตุ้นที่ก่อให้เกิดมะเร็ง ซึ่งเกิดจากการเปลี่ยนแปลงเสถียรภาพของจีโนม หรือการรบกวนกระบวนการสร้างและสลายในระดับเซลล์ ธาตุกัมมันตรังสีบางชนิดก็ถูกจัดให้เป็นสารก่อมะเร็ง ซึ่งการกระตุ้นนั้นจะมาจากรังสีที่แผ่ออกมา อาทิ รังสีแกมมาหรืออนุภาคแอลฟา สารก่อมะเร็งอย่างหนึ่งที่รู้จักโดยทั่วไปคือ ควันบุหรี่
แหล่งข้อมูลอื่น

U.S. National Toxicology Program's Report on Carcinogens
Recognized Carcinogens เก็บถาวร 2007-12-17 ที่ เวย์แบ็กแมชชีน
American Cancer Society เก็บถาวร 2008-03-17 ที่ เวย์แบ็กแมชชีน
Database of Rodent Carcinogens เก็บถาวร 2010-06-10 ที่ เวย์แบ็กแมชชีน
Comparing Possible Cancer Hazards from Human Exposures to Rodent Carcinogens เก็บถาวร 2012-09-03 ที่ เวย์แบ็กแมชชีน
สายตาเอียง

| สายตาเอียง |
| --- | --- |

ตัวอักษรเบลอจากเลนส์สายตาเอียงในระยะต่าง ๆ
สาขาวิชา: จักษุวิทยา, ทัศนมาตรศาสตร์
อาการ: ตามัวหรือผิดเพี้ยนในทุกระยะ, ตาล้า, ปวดหัว
ภาวะแทรกซ้อน: ตาขี้เกียจ
สาเหตุ: ไม่เป็นที่กระจ่าง
วิธีวินิจฉัย: การตรวจตา
การรักษา: แว่นตา, เลนส์สัมผัส, ผ่าตัด
ความชุก: ผู้ใหญ่ร้อยละ 30 ถึง 60 (ยุโรป, เอเชีย)
สายตาเอียง (อังกฤษ: Astigmatism) เป็นหนึ่งในภาวะกำลังหักเหแสงของตาผิดปกติจากความอสมมาตรแบบหมุนในกำลังการรวมแสงของตาที่ทำให้ให้เกิดอาการตามัวหรือผิดเพี้ยนในระยะใดก็ตาม อาการอื่น ๆ ได้แก่ตาล้า, ปวดหัว และมีปัญหาในการขับยานพาหนะในยามค่ำคืน สายตาเอียงมักเกิดขึ้นตั้งแต่เกิดและสามารถพัฒนาหรือเปลี่ยนแปลงได้ในภายหลัง ถ้าอาการนี้เกิดขึ้นในช่วงแรกแล้วไม่ไปรักษา อาจส่งผลให้เกิดตาขี้เกียจ
สาเหตุของสายตาเอียงยังไม่เป็นที่กระจ่าง อย่างไรก็ตาม เชื่อว่ามีปัจจัยทางพันธุศาสตร์เป็นส่วนเกี่ยวข้องบางส่วน กลไกพื้นฐานเกี่ยวข้องกับส่วนโค้งที่ผิดปกติของกระจกตา หริอความผิดปกติในเลนส์ตา โดยสามารถวินิจฉัยได้ผ่านการตรวจตา
ปัจจุบันมีวิธีการรักษาสามแบบ: แว่นตา, เลนส์สัมผัส และผ่าตัด โดยแว่นตานั้นทำได้ง่ายที่สุด เลนส์สัมผัสทำให้มีลานสายตาที่กว้างกว่าเดิม ส่วนการผ่าตัดรักษาภาวะสายตาผิดปกติเปลี่ยนรูปร่างของตาถาวร
ในทวีปยุโรปและเอเชีย มีผู้ใหญ่ที่เป็นสายตาเอียงระหว่างร้อยละ 30 ถึง 60 ผู้คนทุกวัยมีโอกาสเป็นสายตาเอียง อาการสายตาเอียงได้รับการรายงานครั้งแรกโดยโทมัส ยังใน ค.ศ. 1801
ดูเพิ่ม

สายตาสั้น
สายตายาว
แหล่งข้อมูลอื่น

นิยามแบบพจนานุกรมของ สายตาเอียง ที่วิกิพจนานุกรม
วิกิมีเดียคอมมอนส์มีสื่อเกี่ยวกับ Astigmatism (eye)
สายตาเอียง ที่เว็บไซต์ Curlie
| --- | --- |
การจำแนกโรค: DICD-10: H52.2 ICD-9-CM: 367.2 OMIM: 603047 MeSH: D001251 DiseasesDB: 29648 SNOMED CT: 82649003
ทรัพยากรภายนอก: MedlinePlus: 001015
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ  ลัตเวีย  ญี่ปุ่น
สายสะดือย้อย

| สายสะดือย้อย (Umbilical cord prolapse) |
| --- | --- |
สายสะดือย้อย ภาพโดยวิลเลียม สเมลลี ค.ศ. 1792
บัญชีจำแนกและลิงก์ไปภายนอก
ICD-10: O69.0, P02.4
ICD-9: 663.0, 762.4
DiseasesDB: 13522
eMedicine: med/3276
สายสะดือย้อย (อังกฤษ: Umbilical cord prolapse) เป็นภาวะฉุกเฉินทางสูติศาสตร์เกิดระหว่างการตั้งครรภ์หรือการเจ็บครรภ์ซึ่งอาจเป็นอันตรายต่อทารกในครรภ์จนถึงชีวิตได้ เกิดขึ้นเมื่อสายสะดือยื่นมาต่ำกว่าหรือนำส่วนนำออกของทารก ภาวะนี้พบได้น้อย สถิติของอุบัติการณ์ของสายสะดือย้อยนั้นมีหลากหลาย แต่ในการศึกษาส่วนใหญ่พบว่าอยู่ระหว่างร้อยละ 0.14 และ 0.62 ของการคลอดทั้งหมด
สายสะดือย้อยมักเกิดร่วมกับการแตกของถุงน้ำคร่ำ หลังจากที่ถุงน้ำคร่ำแตกแล้วทารกจะเคลื่อนต่ำลงในอุ้งเชิงกรานและกดทับสายสะดือ ทำให้เลือดและออกซิเจนที่ไปเลี้ยงทารกลดลงหรือหายไป และทารกจะต้องคลอดโดยทันที แพทย์บางท่านอาจพยายามลดแรงกดต่อสายสะดือและให้คลอดทางช่องคลอดตามปกติ ซึ่งบ่อยครั้งที่ความพยายามลดแรงกดและให้คลอดทางช่องคลอดล้มเหลวและต้องผ่าท้องทำคลอดฉุกเฉินทันที
เมื่อผู้ป่วยกำลังถูกเตรียมเพื่อผ่าท้องทำคลอดเนื่องจากภาวะนี้ ผู้ป่วยจะถูกจัดให้อยู่ในท่าศีรษะต่ำและใช้หมอนรองก้นให้สูง (ท่า Trendelenburg) หรือท่าเข่า-ศอก (knee-elbow position)  และใช้มือดันเข้าไปในช่องคลอดและดันส่วนนำของทารกให้กลับเข้าไปในเชิงกรานเพื่อลดแรงกดต่อสายสะดือ หากการคลอดทารกล้มเหลว ทารกจะขาดอากาศและเลือดมาเลี้ยงและสมองทารกจะถูกทำลายหรือทารกอาจถึงแก่ชีวิตได้
อัตราการเสียชีวิตของทารกในภาวะนี้อยู่ราวร้อยละ 11-17 ซึ่งเป็นสถิติที่เก็บในการคลอดในโรงพยาบาลและมีการส่งต่อผู้ป่วยรวดเร็วในประเทศพัฒนาแล้ว มีรายงานถึงการไม่มีผู้เสียชีวิตเลยในผู้ป่วย 24 รายที่ได้รับการช่วยเหลือโดยการใส่น้ำเกลือเข้าไป 500 มิลลิลิตรทางสายสวนปัสสาวะเข้าไปในกระเพาะปัสสาวะของมารดาเพื่อให้กระเพาะปัสสาวะโป่งและดันส่วนนำของทารกให้ลอยสูงขึ้น และช่วยลดแรงกดต่อสายสะดือที่ย้อย
ปัจจัยเสี่ยง

ปัจจัยเสี่ยงที่สำคัญของภาวะสายสะดือย้อย ได้แก่
ภาวะถุงน้ำคร่ำแตกก่อนเจ็บครรภ์
ภาวะครรภ์มานน้ำ (polyhydramnios) คือมีปริมาณน้ำคร่ำมาก สายสะดือจะถูกกดด้วยแรงดันน้ำ
สายสะดือยาวผิดปกติ
ท่าทารกผิดปกติ
ครรภ์หลัง
ครรภ์แฝด
สารตราทอง

สารตราทองของอเล็กซิออสที่ 3 แห่งเทรบิซอนด์ (Alexios III of Trebizond) ค.ศ. 1374
ตราทองของสารตราทอง ค.ศ. 1356 ออกโดยสมเด็จพระจักรพรรดิคาร์ลที่ 4 แห่งโรมันอันศักดิ์สิทธิ์
สารตราทอง (อังกฤษ: Golden Bull หรือ Golden Baal) หมายถึงสารตราสีทองที่ประทับในพระราชกฤษฎีกาที่ออกโดยพระจักรพรรดิแห่งจักรวรรดิไบแซนไทน์ และต่อมาโดยพระมหากษัตริย์ในยุโรปในระหว่างยุคกลางและยุคฟื้นฟูศิลปวิทยา (หรือ “bulla aurea” หรือ “ตราทอง” ในภาษาละติน)
“สารตราทอง” เป็นวลีที่ใช้ในยุโรปตะวันตก ส่วนในจักรวรรดิไบแซนไทน์ก็เรียกว่า “chrysobullos logos” หรือ “chrysobulls” (χρυσός หรือ “chrysos” ในภาษากรีกแปลว่า “ทอง”)
“สารตราทอง” เป็นพระราชบัญญัติที่ประกาศใช้ติดต่อกันมาเป็นเวลาเกือบแปดร้อยปี และเป็นการออกโดยฝ่ายเดียวโดยไม่คำนึงหน้าที่การรับผิดของฝ่ายที่มีผลต่อ ซึ่งเป็นการทำให้ความมีประสิทธิภาพของอำนาจของจักรวรรดิไบแซนไทน์อ่อนลงไปในสายตาของประเทศอื่น ฉะนั้นในคริสต์ศตวรรษที่ 12 จักรวรรดิไบแซนไทน์จึงพยายามแสวงหาความตกลงจากฝ่ายตรงข้ามก่อนที่จะออกมาเป็นพระราชบัญญัติ[ต้องการอ้างอิง]
พระมหากษัตริย์อื่น ๆ ในยุโรปก็นำความคิดนี้ไปใช้แต่ในบางโอกาสเท่านั้น สารตราทองที่ไม่ได้ออกโดยจักรวรรดิไบแซนไทน์ทำให้พระราชบัญญัติมีน้ำหนักมากกว่าพระราชบัญญัติอื่น ๆ ที่ออกตามปกติ
สารตราทองที่สำคัญ ๆ ได้แก่
สารตราทอง ค.ศ. 1136 ออกโดยสมเด็จพระสันตะปาปาอินโนเซนต์ที่ 2 ที่รู้จักกันในชื่อ “พระบัญญัติกนิเอซโน” (Bull of Gniezno)
สารตราทองแห่งซิซิลี (Golden Bull of Sicily) ออกโดยสมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์ ในปี ค.ศ. 1212
สารตราทอง ค.ศ. 1213 (Golden Bull of 1213) ออกโดยสมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์ ในปี ค.ศ. 1213
สารตราทอง ค.ศ. 1214 (Golden Bull of 1213) ออกโดยสมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์ ในปี ค.ศ. 1214 ยกดินแดนเยอรมันตอนเหนือของแม่น้ำเอลเบ และเอลเดให้แก่สมเด็จพระเจ้าวาลเดมาร์ที่ 2 แห่งเดนมาร์ก
สารตราทอง ค.ศ. 1222 (Golden Bull of 1222) ออกโดยสมเด็จพระเจ้าแอนดรูว์ที่ 2 แห่งฮังการี ที่ยอมรับสิทธิของขุนนาง ซึ่งเป็นการถูกบังคับในทำนองเดียวกับที่สมเด็จพระเจ้าจอห์นแห่งอังกฤษทรงถูกบังคับให้ลงพระนามในมหากฎบัตร
สารตราทอง ค.ศ. 1224 (Golden Bull of 1224) ออกโดยสมเด็จพระเจ้าแอนดรูว์ที่ 2 แห่งฮังการี ในการมอบสิทธิบางอย่างให้แก่ชาวแซ็กซอนที่ตั้งถิ่นฐานอยู่ในทรานซิลเวเนีย
สารตราทองแห่งรีมีนี (Golden Bull of Rimini) ออกโดยสมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์ ในปี ค.ศ. 1226
สารตราทองแห่งแบร์น (Golden Bull of Berne) ออกโดยสมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์ ในปี ค.ศ. 1218 แต่ปัจจุบันกล่าวว่าเป็นพระราชบัญญัติปลอม
สารตราทอง ค.ศ. 1267 (Golden Bull of 1267) ออกโดยสมเด็จพระเจ้าเบลาที่ 4 แห่งฮังการี
สารตราทอง ค.ศ. 1348 (Golden Bull of 1348) ออกโดยพระเจ้าชาร์ลส์ที่ 1 แห่งโบฮีเมีย (สมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์) เพื่อก่อตั้งมหาวิทยาลัยชาร์ลส์แห่งปราก
สารตราทอง ค.ศ. 1356 (Golden Bull of 1356) ออกโดยสมเด็จพระจักรพรรดิคาร์ลที่ 4 แห่งโรมันอันศักดิ์สิทธิ์ ที่อาจจะเป็นพระราชบัญญัติทองฉบับที่สำคัญที่สุดที่ออกในการประชุมสภาแห่งเนิร์นเบิร์ก (Diet of Nuremberg) ที่วางโครงสร้างของรัฐธรรมนูญแห่งจักรวรรดิโรมันอันศักดิ์สิทธิ์ที่ใช้กันต่อมาถึงกว่าสี่ร้อยปี
สารตราทอง ค.ศ. 1702 (Golden Bull of 1702) ออกโดยสมเด็จพระจักรพรรดิเลโอโปลด์ที่ 1 แห่งโรมันอันศักดิ์สิทธิ์ ในการก่อตั้ง “สถาบันเลโอโปลด์” ในเบรสเลาเมืองหลวงของไซลิเซีย ที่ต่อมาคือมหาวิทยาลัยเบรสเลา
สารบัญแฟ้ม

สารบัญแฟ้ม หรือ แค็ตตาล็อก (อังกฤษ: catalog หรือ catalogue) อาจหมายถึง
การทำสารบัญแฟ้ม (cataloging)
สารบัญแฟ้มห้องสมุด (library catalog)
สารบัญแฟ้มทางดาราศาสตร์ (astronomical catalog )
สารบัญแฟ้มดาวฤกษ์ (star catalog)
สารบัญแฟ้มฐานข้อมูล (database catalog)
สารบัญแฟ้มแสตมป์ (stamp catalog)
สารน้ำแทรก

สารน้ำแทรก (อังกฤษ: Interstitial fluid, ย่อ: ISF) หรือ สารเหลวในเนื้อเยื่อ (อังกฤษ: Tissue fluid) คือสารเหลวซึ่งแทรกอยู่ระหว่างเซลล์เนื้อเยื่อของสัตว์หลายเซลล์ สารน้ำแทรกถือเป็นหนึ่งในองค์ประกอบของสารน้ำนอกเซลล์ (extracellular fluid) โดยองค์ประกอบที่เหลือคือ น้ำเลือด, น้ำเหลือง และสารน้ำข้ามเซลล์ โดยปกติ มนุษย์เราจะมีสารน้ำแทรกอยู่ประมาณ 10 ลิตร ซึ่งคอยนำแร่ธาตุสารอาหารไปให้แก่เซลล์ตลอดจนนำของเสียออกจากเซลล์
สารบัญแฟ้มดัชนี

สารบัญแฟ้มดัชนี (อังกฤษ: Index Catalogue) มักเรียกโดยย่อว่า IC เป็นสารบัญแฟ้มทางดาราศาสตร์ 2 รายการที่ประกอบไปด้วยกระจุกดาว เนบิวลา และดาราจักร เรียบเรียงขึ้นโดยจอห์น ไดรเยอร์ เพื่อเสริมสารบัญแฟ้มทั่วไปใหม่ (NGC)
เริ่มจากในปี 1894 ได้มีการเผยแพร่สารบัญแฟ้มของวัตถุท้องฟ้า 1,529 ชิ้นก่อน และในปี 1908 มีการเผยแพร่สารบัญแฟ้มอีกรายการที่มีวัตถุ 3,857 ชิ้น อาจมีการแยกเรียกแบบแรกเรียกว่า IC และแบบหลังเรียกว่า 2IC เมื่อมีความจำเป็นต้องแยกความแตกต่างระหว่างกัน แต่โดยปกติแล้วทั้งสองจะเรียกรวมว่า IC โดยไม่มีการแบ่งแยก วัตถุท้องฟ้าที่แสดงในรายการนั้นเรียงลำดับตามไรต์แอสเซนชันโดยอ้างอิงวิษุวัตปี 1860 โดยแยกระหว่าง IC และ 2IC
ในขณะที่รวบรวม 2IC การสังเกตการณ์โดยใช้การถ่ายภาพทางดาราศาสตร์เริ่มแพร่หลาย ดาราจักรที่โชติมาตรต่ำจำนวนมากจึงมีรายชื่ออยู่ใน 2IC นอกจากนี้ยังได้มีการเขียนแสดงตำแหน่งในระบบพิกัดศูนย์สูตรโดยอ้างอิงตามวิษุวัตปี 1900 ด้วย
สารบัญแฟ้ม NGC 2000.0 ซึ่งสร้างขึ้นในปี 1988 แสดงรายการวัตถุท้องฟ้าที่แสดงใน IC และ 2IC หลังจากแปลงพิกัดเป็นวิษุวัตปี 2000
สามแต๋ว เฮอะ! ใครว่าไม้ประดับ

1995 film by Beeban Kidron
| สามแต๋ว เฮอะ! ใครว่าไม้ประดับ |
| --- | --- |
กำกับ: บีบัน คิดรอน
เขียนบท: ดั๊กลาส คาร์เตอร์ บีน
อำนวยการสร้าง: วอลเตอร์ ปาร์คส์ บรูซ โคเฮน
นักแสดงนำ:   เวสลีย์ สไนปส์  แพทริก สเวซี  จอห์น เลอกุยซาโม 
กำกับภาพ: สตีฟ เมสัน
ตัดต่อ: แอนดรูว์ มองด์เชน
ดนตรีประกอบ: ราเชล พอร์ตแมน
บริษัทผู้สร้าง: ยูนิเวอร์แซลสตูดิโอส์ Amblin Entertainment 
ผู้จัดจำหน่าย: ยูนิเวอร์แซลสตูดิโอส์
วันฉาย:   8 กันยายน ค.ศ. 1995 (1995-09-08) 
ความยาว: 108 นาที
ประเทศ: สหรัฐ
ภาษา: อังกฤษ
ทำเงิน: 47.8 ล้าน
สามแต๋ว เฮอะ! ใครว่าไม้ประดับ (อังกฤษ: To Wong Foo, Thanks for Everything! Julie Newmar) เป็นภาพยนตร์ตลกอเมริกันปี 1995 กำกับโดย บีบัน คิดรอน นำแสดงโดย เวสลีย์ สไนปส์, แพทริก สเวซี และ จอห์น เลอกุยซาโม ที่รับบทเป็นแดร็กควีนในนครนิวยอร์ก โดยชื่อของภาพยนตร์เรื่องนี้ในเวอร์ชันต้นฉบับที่เป็นภาษาอังกฤษมาจากลายเซ็นของ จูลี นิวมาร์ บนรูปภาพของเธอที่นักแสดงนำทั้งสามคนเอาติดตัวไปตลอดการเดินทาง โดยข้อความบนรูปภาพแปลเป็นภาษาไทยได้ว่า "ถึงหว่องฟู, ขอบใจสำหรับทุกสิ่ง! จูลี นิวมาร์"
ภาพยนตร์เรื่องนี้มีความคล้ายคลึงกับภาพยนตร์เรื่องก่อนหน้าของออสเตรเลียเรื่อง ผู้ชายอะเฮ้ว! (อังกฤษ: The Adventures of Priscilla, Queen of the Desert) ซึ่งนำแสดงโดย ฮิวโก วีฟวิง, เทเรนซ์ สแตมพ์ และ กาย เพียร์ซ ในบทบาทของแดร็กควีนสามคนในออสเตรเลียที่เดินทางจากซิดนีย์ไปยังอลิซสปริงส์ด้วยรถทัวร์สภาพเก่าที่พวกเขาตั้งชื่อว่า "พริสซิลลา"
แพทริก สเวซี และ จอห์น เลอกุยซาโม ได้รับการเสนอชื่อเข้าชิงรางวัลลูกโลกทองคำปี ค.ศ. 1996 สาขานักแสดงนำชายยอดเยี่ยม, ภาพยนตร์ตลก/เพลง และนักแสดงสมทบชายยอดเยี่ยมตามลำดับ
เรื่องย่อ

วีดา โบเฮม (แพทริก สเวซี) และ น็อกซีมา แจ็คสัน (เวสลีย์ สไนปส์) ได้ชักชวน ชีชี โรดริเกซ (จอห์น เลอกุยซาโม) เดินทางไปฮอลลีวูดเพื่อไปประกวดแดร็กควีนแห่งอเมริกาโดยขับรถจากนิวยอร์กไปสู่ลอสแอนเจลิส ระหว่างการเดินทางทั้งสามคนได้เจอกับอุปสรรค ความสุข รวมไปถึงการสร้างสัมพันธภาพกับผู้คนที่พวกเขาได้พบเจอ
นักแสดง

| --- | --- |
นักแสดง: รับบท
แพทริก สเวซี: วีดา โบเฮม
เวสลีย์ สไนปส์: น็อกซีมา แจ็คสัน
จอห์น เลอกุยซาโม: ชีชี โรดริเกซ
สต็อคาร์ด แชนนิง: แครอล แอนน์
อาร์ลิส โฮเวิร์ด: เวอร์จิล
คริส เพนน์: นายอำเภอดอลลาร์ด
เจนนิเฟอร์ มิลมอร์: บ็อบบี ลี
บลายธ์ ดานเนอร์: เบียทริซ
ไมค์ ฮอดจ์: จิมมี โจ
เจสัน ลอนดอน: บ็อบบี เรย์
เมลินดา ดิลลัน: เมอร์นา
มาเซลีน ฮูกอต: คาทีนา
เบ็ธ แกรนต์: ลอเรตตา
อลิซ ดรัมมอนด์: คลารา
เจมี แฮร์รอลด์: บิลลี บัตต์
ไมเคิล วาร์แทน: ทอมมี
รูพาล: เรเชล เทนชันส์
โรบิน วิลเลียมส์: จอห์น เจค็อบ จิงเกิลเฮเมอร์ ชมิดท์
จูลี นิวมาร์: ตัวเธอเอง
แหล่งข้อมูลอื่น

สามแต๋ว เฮอะ! ใครว่าไม้ประดับ ที่อินเทอร์เน็ตมูวีเดตาเบส
สามแต๋ว เฮอะ! ใครว่าไม้ประดับ ที่ออลมูวี
สามแต๋ว เฮอะ! ใครว่าไม้ประดับ ที่ทีซีเอ็มมูวีเดตาเบส
สามแต๋ว เฮอะ! ใครว่าไม้ประดับ ที่บ็อกซ์ออฟฟิศโมโจ
สามแต๋ว เฮอะ! ใครว่าไม้ประดับ ที่รอตเทนโทเมโทส์
สารบัญแฟ้มทั่วไปใหม่

สารบัญแฟ้มทั่วไปใหม่ (อังกฤษ: New General Catalog) มักเรียกสั้น ๆ ว่า เอ็นจีซี (NGC) เป็นสารบัญแฟ้มทางดาราศาสตร์ที่ตีพิมพ์ใน ปี 1888 โดยจอห์น ไดรเยอร์ เป็นส่วนเสริมของสารบัญแฟ้มทั่วไปของเนบิวลาและกระจุกดาว มีวัตถุทางดาราศาสตร์ 7,840 รายการ ได้แก่ เนบิวลา กระจุกดาว และดาราจักร
ตัวเลขใน NGC เรียงลำดับตามไรต์แอสเซนชันจากค่าน้อยไปหามาก โดยอ้างอิงจากวิษุวัตในปี 1860 นอกจากนี้แล้ว สารบัญแฟ้มดัชนี (IC) ยังได้สร้างขึ้นใหม่โดยไดรเยอร์เพื่อมาเสริม NGC
ที่ใช้อยู่ในปัจจุบันคือ NGC แบบปรับปรุงใหม่ (Revised NGC, RNGC), NGC 2000.0 และ NGC/IC โดยมีพื้นฐานจาก NGC เดิม โดย RNGC ได้รับการแก้ไขในปี 1973 โดยแจ็ก ซูเลนทิก และวิลเลียม ทิฟต์ เพื่อแก้ไขข้อผิดพลาดและความกำกวม และได้ทำการแปลงพิกัดของวัตถุที่อยู่ในรายการให้เป็นวิษุวัตในปี 1975 นอกจากนี้ เมื่อมีวัตถุท้องฟ้าหลายดวงใกล้กับพิกัดที่ระบุโดย NGC สัญลักษณ์ A, B, ... จะถูกเพิ่มหลังหมายเลข NGC เพื่อหลีกเลี่ยงความคลุมเครือ NGC 2000.0 สร้างขึ้นโดยโรเจอร์ ซินน็อท ในปี 1988 โดยจัดลำดับวัตถุท้องฟ้าใหม่ตามรายการในสารบัญแฟ้ม NGC และ IC โดยแปลงพิกัดเป็นวิษุวัตปี 2000 และจัดเรียงใหม่ตามลำดับไรต์แอสเซนชัน NGC/IC เป็นรายการที่ได้รับการแก้ไขโดยว็อล์ฟกัง ชไตนิคเคอ ตั้งแต่ปี 2009 ในปี 2022 มีวัตถุท้องฟ้า 13,967 ดวงและเปิดให้อ่านได้ทั่วไปในรูปแบบเอกซ์เซล
สารตราพระสันตะปาปา

สารตราของสมเด็จพระสันตะปาปาเออร์บันที่ 8 ที่ออกใน ค.ศ. 1637 ประทับด้วยตราบุลลา
สารตราพระสันตะปาปา  (อังกฤษ: Papal bull) เป็นเอกสารสิทธิ (Letters patent) หรือใบอนุญาตประเภทหนึ่งที่ออกโดยพระสันตะปาปา ในภาษาอังกฤษ “สารตราพระสันตะปาปา” เป็นคำที่มาจากคำว่า “Bulla” (ตราบุลลา) ที่ประทับห้อยติดกับเอกสารเพื่อให้ทราบว่าเป็นเอกสารแท้จากผู้ออก
สารตราพระสันตะปาปาเดิมออกโดยพระสันตะปาปาเพื่อใช้ในการติดต่อสื่อสารหลายประเภทที่เป็นสาธารณะ แต่หลังจากคริสต์ศตวรรษที่ 15 ก็เป็นเอกสารที่กลายเป็นเอกสารที่ออกเฉพาะโอกาสที่เป็นทางการที่สำคัญๆ เท่านั้น นักวิชาการสมัยใหม่ใช้คำว่า “Bull” ในการบรรยายย้อนหลังถึงเอกสารใดใดที่ออกโดยพระสันตะปาปาในรูปของ “กฤษฎีกา” (decree), “เอกสิทธิ์” (privilege) และเอกสารที่ไม่สำคัญเท่าใดนักที่ออกมาเป็นจดหมาย ตามความนิยมโดยทั่วไป “สารตราพระสันตะปาปา” จะใช้กับเอกสารของพระสันตะปาปาที่มีตราโลหะ[ต้องการอ้างอิง]
สารตราพระสันตะปาปาใช้กันมาตั้งแต่คริสต์ศตวรรษที่ 6 แต่วลีนี้มิได้เริ่มใช้กันมาจนถึงกลางคริสต์ศตวรรษที่ 13 และใช้เฉพาะเป็นการภายในสำหรับกล่าวถึงระบบการเก็บเอกสารอย่างไม่เป็นทางการ คำนี้กลายมาใช้อย่างเป็นทางการในคริสต์ศตวรรษที่ 15 เมื่อสำนักงานหนึ่งของระบบการบริหารของพระสันตะปาปาได้รับชื่อว่า “Registrum bullarum” (สำนักงานลงทะเบียนพระบัญญัติ)
ในปัจจุบันสารตราจะออกก็ต่อเมื่อพระสันตะปาปากล่าวถึงพระองค์เองว่า “ผู้รับใช้ของบรรดาผู้รับใช้พระเป็นเจ้า” (Servus Servorum Dei) ตัวอย่างเช่นเมื่อสมเด็จพระสันตะปาปาเบเนดิกต์ที่ 16 ทรงออกสารตราพระองค์ก็ทรงเริ่มเอกสารโดยมีพระนามนำหน้าเป็น “เบเนดิกต์ บิชอป ผู้รับใช้ของบรรดาผู้รับใช้พระเป็นเจ้า” (Benedictus, Episcopus, Servus Servorum Dei)
ดูเพิ่ม

พระสันตะปาปา
สารตราทองแห่งรีมีนี

สารตราทองแห่งรีมีนี (อังกฤษ: Golden Bull of Rimini) เป็นสารตราทองที่ออกโดยสมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์ที่รีมีนีในอิตาลีในเดือนมีนาคม ค.ศ. 1226 เพื่อเป็นการรับรองสิทธิของอัศวินทิวทันในการเป็นเจ้าของแคว้นปรัสเซียที่ยึดมาได้ สารตรานี้เป็นฉบับแรกของเอกสารที่คล้ายคลึงกันสามฉบับ ที่ตามมาด้วย "สนธิสัญญาครูสซวิคา" (Treaty of Kruszwica) ของปี ค.ศ. 1230 และ "สารตราองแห่งริเอ็ตติ" ของพระสันตะปาปาของปี ค.ศ. 1234
ที่มา

คอนราดที่ 1 แห่งมาโซเวียพยายามหลายครั้งโดยเฉพาะในปี ค.ศ. 1220 ในการพยายามที่จะยึดคุลเมอร์แลนด์ (Kulmerland หรือ Chełmno Land) จากชนปรัสเซียเก่า คอนราดได้รับความสำเร็จอยู่บ้าง แต่ก็มาได้รับความพ่ายแพ้ และต้องมาพะวงกับความปลอดภัยต่อดินแดนมาโซเวียของตนเองที่คาบอยู่ในแคว้นปรัสเซีย คอนราดจึงขอให้อัศวินทิวทันเข้ามาช่วยสร้างความมั่นคงให้แก่สถานการณ์ ที่เกิดจากการพยายามของโปแลนด์ในการยึดปรัสเซียและดินแดนต่าง ๆ
ระหว่างปี ค.ศ. 1211 ถึงปี ค.ศ. 1225 อัศวินทิวทันนำโดยประมุขเฮอร์มันน์ ฟอน ซาลซา (Hermann von Salza) อยู่ในเบอร์เซ็นแลนด์ของทรานซิลเวเนีย อัศวินทิวทันถูกเรียกตัวโดยกษัตริย์แห่งฮังการีคล้ายกับที่ถูกเรียกโดยคอนราด ให้ไปช่วยพิทักษ์ชายแดนของฮังการี แต่ก็ถูกขับหลังจากที่ถูกกล่าวหาว่าไปก่อตั้งอาณาจักรของตนเองภายใต้อำนาจของพระสันตะปาปาขึ้น ฉะนั้นเมื่อเข้าไปยึดดินแดนในปรัสเซียอัศวินจึงรอจนกระทั่งได้รับการรับรองจากจักรวรรดิ
สารประกอบไบนารี

สารประกอบไบนารี (อังกฤษ: Binary Compound) คือ สารประกอบที่มีองค์ประกอบของธาตุเพียง 2 ธาตุเท่านั้น ตัวอย่างสารประกอบไบนารี เช่น
CaO (แคลเซียมออกไซด์) H2O (น้ำ) MgO (แมกนีเซียมออกไซด์) NaCl (เกลือแกง) เป็นต้น
สารชูรส

สารชูรส (อังกฤษ: flavour enhancers) หรือ ผงชูรส เป็นวัตถุเจือปนอาหารที่ใส่เพื่อเพิ่มรสชาติของอาหาร ในวัฒนธรรมตะวันตกรสชาติที่ห้าหรืออุมะมิ ไม่ได้รับการยอมรับมาเป็นเวลานาน  กล่าวกันว่าผงชูรสไม่มีรสชาติของตัวเอง แต่กระตุ้นการทำงานของต่อมรับรสอุมะมิ และทำให้ผู้ทานผงชูรสรู้สึกถึงรสชาติอาหารที่ดีขึ้น
สารชูรสที่ใช้กันมานานได้แก่กรดกลูตามิกและเกลือของมัน ซึ่งเป็นกรดอะมิโนที่พบได้ในอาหารหลายชนิดในธรรมชาติ มีรายงานว่าการรับประทานสารชูรสในกลุ่มกรดกลูตามิกอาจก่อให้เกิดอาการภัตตาคารจีน (Chinese Restaurant Syndrome; CRS)ในผู้บริโภคบางกลุ่มได้ ซึ่งปัจจุบันยังเป็นที่ถกเถียงกันในทางการแพทย์ ทั้งนี้สารชูรสกลุ่มกรดกลูตามิกเป็นวัตถุเจือปนอาหารควบคุมในหลายประเทศ ผู้ผลิตอาหารสำเร็จรูปต้องระบุไว้บนฉลากให้ชัดเจนเพื่อเป็นข้อมูลให้กับผู้บริโภค
นอกจากกรดกลูตามิกแล้วกรดอะมิโนชนิดอื่นๆ เช่น ไกลซีนและลิวซีน ก็ทำหน้าที่เป็นสารชูรสได้ รวมไปถึงเกลือของนิวคลีโอไทด์ เช่น GMP และ IMP
สารชูรสในระบบ E-number

วัตถุเจือปนอาหารต่อไปนี้ใช้เป็นผงชูรส (เรียงตามลำดับ E number ซึ่งใช้ในEurope รวมถึงออสเตรเลียและนิวซีแลนด์)
กรดกลูตามิกและเกลือของมัน
E620 Glutamic acid
E621 Monosodium glutamate หรือ MSG
E622 Monopotassium glutamate
E623 Calcium diglutamate
E624 Monoammonium glutamate
E625 Magnesium diglutamate
กรด Guanylic และเกลือของมัน
E626 Guanylic acid
E627 Disodium guanylate หรือ sodium guanylate
E628 Dipotassium guanylate
E629 Calcium guanylate
กรด Inosinic และเกลือของมัน
E630 Inosinic acid
E631 Disodium inosinate
E632 Dipotassium inosinate
E633 Calcium inosinate
ของผสมระหว่าง guanylate และ inosinate
E634 Calcium 5'-ribonucleotides
E635 Disodium 5'-ribonucleotides
Maltol และ ethyl maltol
E636 Maltol
E637 Ethyl maltol
กรดอะมิโนและเกลือของมัน
E640 Glycine และเกลือโซเดียมของมัน
E641 Leucine
กรดกลูตามิกเป็นกรดอะมิโนที่พบได้ในธรรมชาติ
GMP เป็นนิวคลีโอไทด์
IMP เป็นนิวคลีโอไทด์
Malthol เป็นสารสกัดได้จากเปลือก larch
สายลมแห่งหล่งซี

| สายลมแห่งหล่งซี |
| --- | --- |
ประเภท: ย้อนยุค, สายลับ, อิงประวัติศาสตร์
เค้าโครงจาก: พายุจารชนแห่งหล่งซี โดย หม่า ปั๋วยง
เนื้อเรื่องโดย: จิน ไหฉู่, จิน ยฺวี่
กำกับโดย: ลู่ หยาง
แสดงนำ: เฉิน คุน ไป๋ ยฺหวี่
ประเทศแหล่งกำเนิด: จีน
ภาษาต้นฉบับ: จีนกลาง
จำนวนตอน: 24
การผลิต
บริษัทผู้ผลิต: ซินลี่ฉฺวันเหมย์ อ้ายฉีอี้ เซินหลินอิ่งฮฺว่า จื้อโยฺวคู่จิง ฮฺวาเช่ออิ่งชื่อ
ออกอากาศ
เครือข่าย: ซีซีทีวี 8
ออกอากาศ: 27 เมษายน พ.ศ. 2565 – 8 พฤษภาคม พ.ศ. 2565
การแสดงที่เกี่ยวข้อง
ตำนานลั่วหยาง
สายลมแห่งหล่งซี (จีนตัวย่อ: 风起陇西; จีนตัวเต็ม: 風起隴西; พินอิน: Fēng Qǐ Lǒngxī; อังกฤษ: The Wind Blows From Longxi) เป็นซีรีส์ละครโทรทัศน์ผลิตโดยบริษัทซินลี่ฉฺวันเหมย์ สร้างจากนวนิยายเรื่อง พายุจารชนแห่งหล่งซี (ชื่อในภาษาจีนเดียวกัน) ผลงานของหม่า ปั๋วยง กำกับโดยลู่ หยาง นำแสดงโดยเฉิน คุน และไป๋ ยฺหวีในฐานะตัวละครหลัก เนี่ย ยฺเหวียน, ฉาง ยฺเหวี่ยน, แองเจลาเบบี, ซุน อี๋, อิ่น จู้เชิ่ง, ยฺหวี เฮ่าหมิง, หวาง เซียว, หยาง อี้, ต๋ง จื่อเจี้ยน, กัว จิงเฟย์ และหลี่ กวังเจี๋ยในฐานะตัวละครสมทบ ละครออกอากาศในช่วงเวลายอดนิยมของช่องซีซีทีวี 8 ตั้งแต่วันที่ 27 เมษายนถึง 8 พฤษภาคม พ.ศ. 2565
ช่องทางการฉาย

| ช่อง | ประเทศ | วันที่ออกอากาศ | เวลาฉาย | หมายเหตุ |
| --- | --- | --- | --- | --- |
| ซีซีทีวี 8 | จีน | 27 เมษายน พ.ศ. 2565 | ทุกวัน 19:30 น. | ช่วงเวลายอดนิยม ออกอากาศ 2 ตอน |
| อ้ายฉีอี้ | จีน | 27 เมษายน พ.ศ. 2565 | ฉายแบบคู่ขนาน | สมาชิก VIP อัพเดท 2 ตอนทุกวัน เวลา 19:30 น. ผู้ที่ไม่ใช่สมาชิกสามารถรับชมได้ฟรี 1 ตอน ทุกวันพุธถึงอาทิตย์ เวลา 22:00 น. |
| มายทีวีซูเปอร์ | ฮ่องกง | 27 เมษายน พ.ศ. 2565 |  |  |
| ออนดีมานด์ไชนา | สหรัฐอเมริกา | 27 เมษายน พ.ศ. 2565 |  |  |
| วิกิ | สหรัฐอเมริกา |  |  |  |
| แอสโตรซฺวังซิง | มาเลเซีย | 12 พฤษภาคม พ.ศ. 2565 | วันจันทร์ถึง ศุกร์ 21.00 - 23.00 น. | สองตอน |
| Hub VV Drama | สิงคโปร์ | 6 กรกฎาคม พ.ศ. 2565 | ทุกวัน 21.00 น. |  |
| แชนเนลไชนา | เกาหลีใต้ | 17 สิงหาคม พ.ศ. 2565 | ทุกวัน 22.00 น. |  |
| เอลตาทีวี | ไต้หวัน | 13 กันยายน พ.ศ. 2565 | วันจันทร์ถึง ศุกร์ 19.00 - 21.00 น | สองตอน |
| วาอุวาอุ | ญี่ปุ่น | 21 กันยายน พ.ศ. 2565 | ทุกวันพุธ 20.00 น |  |
เพลงประกอบละคร

| ลำดับ | ชื่อเพลง | เนื้อเพลง | ทำนอง | ขับร้อง | ยาว |
| --- | --- | --- | --- | --- | --- |
| 1. | "我不要熄滅在風中" (片尾曲) | 彭磊 | 彭磊 | 新褲子樂隊 |   |
แหล่งข้อมูลอื่น

电视剧风起陇西 ที่ซินล่างเวย์ปั๋ว (ในภาษาจีน)
สายลมแห่งหล่งซี ที่โต้วป้าน (ในภาษาจีน)
พายุจารชนแห่งหล่งซี ที่โต้วป้าน (ในภาษาจีน)
《风起陇西》爱奇艺官方播放链接เก็บถาวร 2022-07-16 ที่ เวย์แบ็กแมชชีน
สายลมแห่งหล่งซี ที่อ้ายฉีอี้
สารบัญ

สารบัญของเอกสารเล่มหนึ่ง
สารบัญ (อังกฤษ: table of contents หรือ contents) เป็นรายการบทหรือชื่อเรื่องส่วนหรือคำอธิบายสั้น ๆ พร้อมกับเลขหน้าเริ่มต้น มักพบในหน้าก่อนเริ่มงานเขียน
ตัวอย่าง

ตัวอย่างมีจุด:
บทที่ 1: เริ่มต้น . . . . . . . . . . . . . 1
   อารัมภบท  . . . . . . . . . . . . . . . . . . 2
   ขั้นถัดไป  . . . . . . . . . . . . . . . . . . . 3
ตัวอย่างไม่มีจุด:
บทที่ 1: เริ่มต้น   1
   อารัมภบท  2
   ขั้นถัดไป   3
ตัวอย่างมีผู้ประพันธ์:
1. Introduction to Biology  Arthur C. Smith   1
2. Microbiology  Susan Jones   10
3. Advances in Biotechnology  T.C. Chang   24
ตัวอย่างมีข้อความอธิบาย:
Chapter 1                                           3
   In which we first meet our hero and heroine, attend
   a gala feast, and begin an unexpected journey.
Chapter 2                                          12
   The journey takes an unusual turn, and new villains
    are discovered.